བྱེས་འབྱོར་ནང་ང་ཚོར་མི་དགོས་པ་འདྲ་མིན་བཅོ་བརྒྱད་ཅིག་ཡོང་གི་འདུགབོད་ནང་དེ་འདྲ་མི་འདུགདེ་བཞིན་མདོ་སྨད་ནང་ལའང་མི་དགོས་པ་རེ་ཟུང་ཡོང་གི་འདུགདེ་ཚོ་ཚང་མ་ང་ཚོར་ཕན་ཐོགས་མེད་པ་དང་མི་དགོས་པ་རྐྱང་རེད།ང་ཚོ་ཆོལ་ཁའི་ནང་མི་འགྲིག་པ་ཞིག་ཡོང་གི་ཡོད་པ་དེ་ཆོལ་ཁ་སོ་སོས་སེལ་དགོས་ཀྱི་འདུགསོ་སོའི་ཁའི་ནང་གི་རྨ་སོ་སོའི་ཁའི་ནང་ནས་སེལ་དགོས་ཀྱི་ཡོད་པ་ལྟར།ཆོལ་ཁ་སོ་སོའི་ནང་གི་མ་འགྲིག་པ་དེ་ཚོ་ཆོལ་ཁ་སོ་སོས་མ་སེལ་ཚེ།གཞན་ཞིག་བྱེད་ཀ་འགྲོ་དུས།ཁྱོད་ཤོར་དང་ང་ཤོར་ལབ་ནས་དཀའ་ངལ་གཞན་ཞིག་ལངས་ཡོང་གི་ཡོད།དེར་བརྟེན།དྲ་ཐོག་གཙོས་ང་ཚོའི་སྤྱི་ཚོགས་ནང་མི་མཁོ་པའི་རིགས་འདྲ་མིན་ཡོང་གི་ཡོད་པ་དེ་ཆོལ་ཁ་སོ་སོས་སེལ་དགོས་ཀྱི་འདུགསྔོན་མ་གང་བྱུང་བ་དེ་ཚར་བ་རེད།ད་ཕྱིན་ཆད་དེ་འདྲ་ཞིག་མི་ཡོང་བའི་ཐོག་ཆོལ་ཁ་སོ་སོས་ག་རེ་གནང་དགོས་ཡོད་ནའང་གནང་དགོས་ཀྱི་འདུག་མ་གཏོགས།༧སྐུ་མདུན་ནས་ང་ཤི་དུས་ཤི་སྲོལ་བདེ་པོ་ཡོད་པ་བྱོས་ཨ་ཞེས་གསུང་དེ་འདྲ་ཞིག་གནང་ཡོད་དུས།རྣམ་པ་ཚོས་ཨུ་ཚུགས་བརྒྱབ་ནས་དངོས་གནས་ཅིག་བྱེད་དགོས་པའི་དུས་ལ་བབས་འདུག་མ་གཏོགས།སྤྱི་བའི་ཐོག་ཡོང་དུས་ཚང་མ་ཉམས་བསྟན་ནས་བཞུགས་བསྡད་ཡོད་པ་འདྲ་པོ།ཆོལ་ཁ་གཅིག་གི་ཐོག་བབས་ཡོང་དུས།ཚང་མ་ཧུར་ཐག་རྦད་ཐག་བྱས་བསྡད་ཡོད་པའི་བཟོ་དེ་མ་ཡིན་པ་བྱོས།ལས་འགུལ་ཡིན་ནའང་སྤེལ་བའི་དུས་ལ་སླེབས་འདུགདེར་བརྟེན།རྣམ་པ་ཚོས་དགོངས་པ་ཟབ་བཞེས་གནང་རོགས་ཅེས་ཞུ་འདོད་བྱུང་།ཅེས་གསུངས་སོང་།